Čorík bahenný

Čorík bahenný (iné názvy: rybár bahenný,čorík bielobradý; ) je druh z čeľade rybárovité, zaraďované aj pod čajkovité. Obýva palearktickú, orientálnu, etiópsku a tiež austrálsku oblasť. Na Slovensku hniezdi na východe v 1,20 % mapovacích kvadrátov. Podľa Medzinárodnej únie na ochranu prírody a prírodných zdrojov čorík bahenný patrí medzi najmenej ohrozené druhy, celková populácia je stabilná, stavy v Európe stúpajú.

Opis
O niečo väčší ako čorík čierny (dĺžka tela je , krídla , chvosta ). Chvost má vykrojený do hĺbky 12 – . Vrch hlavy, na temene, od oči až po záhlavie je čierny, hrdlo a tvár sú biele, vrch tela je popolavosivý. Spodná časť tela je tmavšia. Zobák a nohy sú červeno. V zimnom šate je vrch hlavy biely s čiernymi škvrnami, spodná časť tela biela a zobák je tmavý. Plávacia blana je hlboko vykrojená. Krídlo presahuje . V letnom šate sa uňho vyníma pod okom na tvári biely širší pás. Spodná časí tela kontrastuje so spodnou časťou krídel.

Výskyt a stav na Slovensku
Vzácny hniezdič. Vyskytuje sa v apríli a v jeseni od augusta do septembra. Na Slovensku sa vyskytuje veľmi zriedkavo počas migrácie na jar a na jeseň. Od roku 1970 hniezdi na Východoslovenskej rovine na rybničnej sústave Iňáčovce - Senné. V posledných rokoch existujú údaje o jeho hniezdení aj zo západného Slovenska. 
Odhadovaný počet hniezdiacich párov je 50 - 200. Druh je fluktuujúci. Ekosozologický status v roku 1995 E - ohrozený druh. V roku 1998 EN:B1 - ohrozený. V roku 2001 EN - ohrozený. V roku 2014 VU* B2ac(iv); C2 a(i), b; D - zraniteľný. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Biotop
Hniezdi pri rybníkoch, močiaroch, jazerách, v nížinách a podobne.

Hniezdenie  
Čorík bahenný hniezdi v kolóniách v zárastoch vodných rastlín. Hniezdo si stavia z vodného rastlinstva. V júni znáša samička 2 – 3 zelenkavosivé, tmavo škvrnité vajíčka veľkosti 31 – 44 x 24 – . Inkubačný čas je 18 dní.

Potrava 
Živí sa drobnými vodnými živočíchmi.

Ochrana 
Druh ktorý v európskom meradle ubúda. Ako súčasť našej prírody ho treba zachovať a preto aj chrániť.
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Galéria

Referencie

Iné projekty

Externé odkazy 
 
 

Rybárovité
Čajkovité
Najmenej ohrozené druhy
Vtáky na Slovensku